"Tak for de mange uforglemmelige oplevelser, som I har givet mig både på og uden for banen. Tak for den gode behandling og de glade smil I har givet mig, når vi mødtes på gaden. Tak for jeres evige opbakning i med- og modgang. Tak for støtten til de mange udebaneture. Tak for hjælpen, når I med. Jeres opbakning har gjort vores arena til et uigennemtrængeligt fort. Sidst men ikke mindst, TAK for de 9 år jeg fik lov at bære den rød/hvide- stribede trøje." Sådan skriver Jeppe Curth på sin hjemmeside i et følelsesladet farvel-indlæg rettet til AaB's fans, som siden 2005 har haft AaB som den altid trofaste "bomber" "Jeg har været privilegeret af at kunne leve af min sport og min passion i så mange år, og jeg har ikke kunne vælge et bedre sted at udleve min drøm end i Nordjylland og AaB," fortsætter AaB's nummer 10, som nu lægger AaB-trøjen på hylden for at finde sig en ny klub. Han kom til AaB fra Feyenoord og har siden spillet 237 kampe for AaB (og FC Midtjylland) og scoret 55 mål. I mesterskabssæsonen 2007/2008 satte han 17 kasser ind, og tilegnede sig fanhymnen: Vores bomber hedder Jeppe Curth. "Det at skulle bytte trøjen ud fra sommer, hvor det nu end kommer til at være, betyder ikke nødvendigvis, at jeg forlader Nordjylland for altid. Det kan være for en kort periode, men hensigten er at komme tilbage, så jeg ligesom Jer, kan støtte AaB-drengene på stadion," skriver Jeppe Curth og fortsætter med en bøn og en kærlighedserklæring: "Hvis jeg skulle komme "hjem" igen i en forkert trøje håber jeg, at I ser igennem den nye trøje og husker på, hvor mit hjerte ligger "

Opsummering:
Dagens kamp mod AGF er Jeppe Curth og Anders Dues sidste for AaB.